printcolormanager
=================

Verzió: 1.0
Dátum: 2026-05-23

A printcolormanager egy LaTeX csomag, amely egységes színkezelést biztosít
nyomdai és digitális kiadványokhoz. A csomag célja, hogy ugyanaz a dokumentum
különböző célokra – például CMYK nyomdai, RGB képernyős vagy szürkeárnyalatos
kimenetre – egyszerűen előkészíthető legyen.

Főbb funkciók:
- cél-színmodell választása csomagopcióval;
- előre definiált és egyedi színek egységes kezelése;
- TikZ és xcolor alapú elemek automatikus illesztése a kiválasztott modellhez;
- nyomdai munkához használható fekete és gazdag fekete elkülönítése.

A csomag jelenleg az alábbi opciókat kezeli:
- gray
- GRAY
- CMYK
- RGB
- HSB
- Lab

Fájlok:
- printcolormanager.sty     : a csomag forrása
- printcolormanager.tex     : a dokumentáció forrása
- printcolormanager.pdf     : a dokumentáció lefordított változata

A kész PDF-ben található beágyazott képek vizsgálatához használható a következő parancs:

pdfimages -list peldadokumentum.pdf

A parancs táblázatos formában kilistázza a PDF-ben található képeket. 
A listában több hasznos adat is szerepel, például az oldalszám, a kép típusa, 
a méret, a felbontás, a tömörítés módja és a színtér. A color oszlop különösen fontos, 
mert ebből látható, hogy az adott beágyazott kép például rgb, gray vagy cmyk színterű-e.

Ez az ellenőrzés segít kiszűrni, ha a dokumentumba véletlenül RGB kép került egy nyomdai, 
CMYK-alapú munkafolyamatban. Fontos ugyanakkor, hogy a pdfimages elsősorban a PDF-ben 
szereplő képeket vizsgálja; a vektoros elemek, a szövegek vagy a LaTeX által létrehozott 
egyéb grafikai objektumok színkezeléséről nem ad teljes képet. 
Emiatt a parancs különösen a beágyazott raszterképek ellenőrzésére hasznos.

Licenc:
Ez a csomag a LaTeX Project Public License (LPPL), 1.3c vagy későbbi
verziója alatt terjeszthető.

Szerző:
Bihari Zsolt
info@tengerikajak.net
